Document ID: 32005R1687

32005R1687
L 271/14
SLUŽBENI LIST EUROPSKE UNIJE
14.10.2005.
UREDBA KOMISIJE (EZ) br. 1687/2005
od 14. listopada 2005.
o izmjeni Uredbe (EZ) br. 2869/95 o pristojbama koje se plaćaju Uredu za usklađivanje na unutarnjem tržištu (žigovi i dizajni) u vezi s prilagodbom određenih pristojba
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 40/94 od 20. prosinca 1993. o žigu Zajednice (1), a posebno njezin članak 139. stavak 3.,
budući da:
(1)
Člankom 139. stavkom 2. Uredbe (EZ) br. 40/94 propisuje se da iznose pristojbi koji se plaćaju Uredu za usklađivanje na unutarnjem tržištu (žigovi i dizajni) (dalje u tekstu: „Ured”), treba odrediti u visini koja bi osigurala da prihodi koji iz njih proizlaze budu dovoljni za uravnotežen proračun Ureda.
(2)
Srednjoročno se predviđa značajno povećanje Ureda, posebno kao rezultat plaćanja pristojbi za produljenje žigova Zajednice.
(3)
Pristupanje Europske zajednice Protokolu uz Madridski sporazum o međunarodnom registriranju žigova, koje je odobreno Odlukom Vijeća 2003/793/EZ (2), (dalje u tekstu: „Madridski sporazum”), i upravljanje postupkom elektroničke registracije trebali bi pojednostaviti spomenuti postupak te smanjiti njegove troškove. Učinkovito upravljanje Uredom također bi trebalo sniziti izdatke.
(4)
Stoga bi smanjivanje pristojbi moglo biti prikladna mjera za osiguravanje potrebne proračunske ravnoteže istodobno olakšavajući korisnicima pristup sustavu. Međutim, potrebno je naglasiti da je manji višak uvijek opravdan, budući da omogućuje rješavanje manje ili više nepredvidljivih situacija te izbjegavanje neželjenog manjka.
(5)
Stoga bi bilo opravdano promijeniti pristojbe do ukupnog iznosa od približno 35 do 40 milijuna eura godišnje: Taj iznos trebao bi biti podijeljen između pristojbe za prijavu i registraciju na jednoj strani i prijave za produljenje na drugoj strani. Štoviše, potrebno je predvidjeti nižu pristojbu za elektroničku prijavu.
(6)
Zbog postizanja ravnoteže između prihoda i rashoda potrebno je redovito pratiti kretanja glavnih pokazatelja.
(7)
Uredbu Komisije (EZ) br. 2869/95 (3) treba stoga na odgovarajući način izmijeniti.
(8)
Mjere predviđene u ovoj Uredbi u skladu su s mišljenjem Odbora za pristojbe, provedbenim pravilima i postupcima žalbenih odbora Ureda za usklađivanje na unutarnjem tržištu (žigovi i dizajni),
DONIJELA JE OVU UREDBU:
Članak 1.
Uredba (EZ) br. 2869/95 mijenja se kako slijedi:
1.
Tablica u članku 2. mijenja se kako slijedi:
(a)
točka 1. zamjenjuje se sljedećim:
„1.
Osnovna pristojba za prijavu pojedinačnog žiga [članak 26. stavak 2., pravilo 4. točka (a)]
900”;
(b)
umeće se sljedeća točka 1.b:
„1.b.
Osnovna pristojba za prijavu pojedinačnog žiga elektroničkim putem [članak 26. stavak 2., pravilo 4. točka (a)]
750”;
(c)
točke 2. do 4. zamjenjuju se sljedećim:
„2.
Pristojba za svaki razred proizvoda i usluga koji prelazi tri za pojedinačni žig [članak 26. stavak 2., pravilo 4. točka (a)]
150
3.
Osnovna pristojba za prijavu zajedničkog žiga [članak 26. stavak 2. i članak 64. stavak 3., pravilo 4. točka (b) i pravilo 42.]
1 300
4.
Pristojba za svaki razred proizvoda i usluga koji prelazi tri za zajednički žig [članak 26. stavak 2. i članak 64. stavak 3., pravilo 4. točka (b) i pravilo 42]
300”;
(d)
točke 7. do 10. zamjenjuju se sljedećim:
„7.
Osnovna pristojba za registraciju pojedinačnog žiga [članak 45., pravilo 23. stavak 1. točka (a)]
850
8.
Pristojba za svaki razred proizvoda i usluga koji prelazi tri za pojedinačni žig [članak 45., pravilo 23. stavak 1. točka (b)]
150
9.
Osnovna pristojba za registraciju zajedničkog žiga [članak 45., pravilo 23. stavak 1. točka (a) i pravilo 42.]
1 700
10.
Pristojba za svaki razred proizvoda i usluga koji prelazi tri za zajednički žig [članak 45. i članak 64. stavak 3. i pravilo 42.]
300”;
(e)
točke 12. do 15. zamjenjuju se sljedećim:
„12.
Osnovna pristojba za produljenje pojedinačnog žiga [članak 47. stavak 1., pravilo 30. stavak 2. točka (a)]
1 500
12.a
Osnovna pristojba za produljenje pojedinačnog žiga elektroničkim putem [članak 47. stavak 1., pravilo 30. stavak 2. točka (a)]
1 350
13.
Pristojba za svaki razred proizvoda i usluga koji prelazi tri za pojedinačni žig [članak 47. stavak 1., pravilo 30. stavak 2. točka (b)]
400
14.
Osnovna pristojba za produljenje zajedničkog žiga [članak 47. stavak 1. i članak 64. stavak 3., pravilo 30. stavak 2. točka (a) i pravilo 42.]
3 000
15.
Pristojba za svaki razred proizvoda i usluga koji prelazi tri za zajednički žig [članak 47. stavak 1. i članak 64. stavak 3., pravilo 30. stavak 2. točka (b) i pravilo 42]
800.”
2.
U članku 5. stavku 1. brišu se točke (b) i (c).
3.
Članak 8. mijenja se kako slijedi:
(a)
U stavku 1. brišu se točke (b) i (c);
(b)
U stavku 3. brišu se točka (a) alineja i. i točka (a) alineja iii.
4.
U članku 11. stavku 3. točke (a) i (b) zamjenjuju se sljedećim:
„(a)
za pojedinačni žig: 1 450 eura, uvećano prema potrebi za 300 eura za svaki razred proizvoda i usluga koji prelazi tri;
(b)
za zajednički žig iz pravila 121. stavka 1. Uredbe Komisije (EZ) br. 2868/95: 2 700 eura, uvećano prema potrebi za 600 eura za svaki razred proizvoda i usluga koji prelazi tri.”
5.
U članku 12. stavku 2. točke (a) i (b) zamjenjuju se sljedećim:
„(a)
za pojedinačni žig: 1 200 eura, uvećano za 400 eura za svaki razred proizvoda i usluga sadržanih u međunarodnoj registraciji koji prelazi tri;
(b)
za zajednički žig iz pravila 121. stavka 1. Uredbe Komisije (EZ) br. 2868/95: 2 700 eura, uvećano za 800 eura za svaki razred proizvoda i usluga sadržanih u međunarodnoj registraciji koji prelazi tri.”
6.
U članku 13. stavku 1. točke (a) i (b) zamjenjuju se sljedećim:
„(a)
za pojedinačni žig: 850 eura, uvećano za 150 eura za svaki razred proizvoda i usluga sadržanih u međunarodnoj registraciji koji prelazi tri;
(b)
za zajednički žig: 1 700 eura, uvećano za 300 eura za svaki razred proizvoda i usluga sadržanih u međunarodnoj registraciji koji prelazi tri.”
Članak 2.
Ako se iznosi pristojbi opisanih u člancima 2., 11. i 12. promijene, primjenjuju se sljedeća prijelazna pravila:
1.
Iznos pristojbe za prijavu žiga Zajednice uključujući, gdje je potrebno, pristojbe za razrede, je iznos određen Uredbom koja je na snazi u trenutku podnošenja prijave iz članka 25. stavka 1. točke (a) ili (b) Uredbe (EZ) br. 40/94.
2.
Iznos pristojbe za registraciju žiga Zajednice, uključujući, gdje je potrebno, pristojbe za razrede, je iznos određen Uredbom koja je na snazi u trenutku slanja obavijesti iz pravila 23. stavka 2. Uredbe (EZ) br. 2868/95.
3.
Iznos pristojbe za podnošenje bilo koje druge prijave ili početak bilo koje druge radnje je iznos određen Uredbom koja je na snazi u trenutku plaćanja.
4.
Iznos pristojbi iz članka 11. i članka 12. određuje se u skladu sa zajedničkim odredbama iz Madridskog sporazuma o međunarodnom registriranju žigova i Protokola uz taj Sporazum.
Članak 3.
Ova Uredba stupa na snagu sedmog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 14. listopada 2005.

Labels: 7
2
15